Timseɛreqt, d tawsit seg tewsatin n tsekla tamaziɣt tamensayt, tebna ɣef talɣa icebḥen, tettas-d s tefyar wezzilen, am tid n yinzan d lemɛun, d acu kan d tiwezzlanin. Akken i d-yenna unagmay M. Djellaoui:« Ɣas timsaɛraq cbant inzan d lemɛun deg kra n tulmisin d talɣa abeɛda tewzel n tefyar, maca mgaradent deg waṭas n tulmisin nniḍen1”. Win ara sent-yeslen, ad iɣil d tamedyazt. Acu kan, llant temseɛraq yebnan s yiwen n uḥric neɣ sin n yiḥricen am wakkan llan ama d kraḍ d ukkuẓ n yiḥricen. Talɣa n temseɛraq, tettemxallaf seg temnaḍt ɣer tayeḍ, yella wanda tettemgirid deg umawal am wakken yella anda tettbeddil s lekmal-is.